Монгол Улсын Их Хурлын Хууль зүйн байнгын хорооны 2020 оны .... дугаар тогтоолын хоёрдугаар хавсралт

**НЭР ДЭВШИХ ТУХАЙ ХҮСЭЛТ ГАРГАГЧИЙН АНКЕТ**

|  |  |  |
| --- | --- | --- |
| **Д/д** | **Шалгуур үзүүлэлт** | **Мэдээлэл** |
| **1** | **Нэр** Овог, эцэг, эхийн нэр, өөрийн нэр, нэрээ өөрчилж байсан бол өмнө нь хэрэглэж байсан нэр |  |
| **2** | **Хүсэлт гаргагчийн хаяг**Иргэний үнэмлэхэд байгаа хаяг |  |
| **3** | **Төрсөн огноо**Төрсөн газар |  |
| **4** | **Боловсрол** Дээд боловсрол эзэмшсэн сургууль тус бүрийг сүүлд төгссөн сургуулиас нь эхлэн жагсаан бичнэ. Сургууль тус бүрд суралцсан хугацаа, авсан зэрэг, огноог бичнэ. |  |
| **5** | **Ажил эрхлэлт** Их, дээд сургууль төгссөнөөс хойш ажилласан төрийн байгууллага, аж ахуйн нэгж, төрийн бус байгууллага болон бусад байгууллагыг хамгийн сүүлийнхээс нь эхлэн жагсаан бичнэ. Ажил олгогчийн нэр, хаяг, утас, цахим хуудас болон ажлын байрны нэрийг бичнэ. |  |
| **6** | **Нэр дэвших тухай хүсэлт гаргасан албан тушаал** Хүний эрхийн Үндэсний Комиссын гишүүн эсхүл Эрүү шүүлтээс урьдчилан сэргийлэх асуудал эрхэлсэн гишүүний алинд нэр дэвшиж байгаа талаар бичнэ. |  |
| **7** | **Эрх зүйч мэргэжлээр эрхэлсэн ажил**Хүсэлт гарагч эрх зүйч мэргэжлээр сүүлийн арваас доошгүй жил эрхэлсэн ажлыг хамгийн сүүлийнхээс нь эхлэн он дарааллаар бичиж, тодорхойлно. Үүнд дараах мэдээллийг бичнэ.-албан тушаалын нэр, ажлын газрын хаяг, ажилласан хугацаа; -ажлын байрны тодорхойлолт;-удирдах албан тушаалтны нэр, холбоо барих мэдээлэл; -хамтран ажиллаж байсан болон өөрийн удирдлагад ажиллаж байсан таваас доошгүй хүний нэр, холбоо барих мэдээлэл. |  |
| **8** | **Ёс зүй**Доор дурсан асуудлыг хамгийн сүүлийнхээс нь эхлэн он дарааллаар бичиж, түүний гол агуулгыг тодорхойлно.-сахилгын шийтгэлээр ажлаас халагдаж байсан эсэх;-сүүлийн таван жилд улс төрийн албан тушаал болон улс төрийн намын удирдах албан тушаал эрхэлж байсан эсэх. |  |
| **9** | **Хууль зүйн өндөр мэдлэг, чадвар**Хүсэлт гарагчийг хууль зүйн өндөр мэдлэг, чадвартай гэдгийг нотлон харуулах хамгийн чухал 10 мэргэжлийн үйл ажиллагааг хамгийн сүүлийнхээс нь эхлэн он дарааллаар бичиж, тодорхойлно. Үүнд дараах мэдээллийг бичнэ.-үйл ажиллагааны нэр, эрхэлсэн газар, хугацаа; -үйл ажиллагааны гол агуулга; -үйл ажиллагааны үр дүн, түүний жишээ; -үйл ажиллагааг удирдсан албан тушаалтны нэр, холбоо барих мэдээлэл; -хамтран ажиллаж байсан болон өөрийн удирдлагад ажиллаж байсан таваас доошгүй хүний нэр, холбоо барих мэдээлэл;-хэвлэгдсэн бол эх сурвалжийн ишлэл, түүний хуулбар. |  |
| **10** | **Хүний эрхийг хөхиүлэн дэмжих, хамгаалах чиглэлээр эрхэлсэн ажил**Хүсэлт гарагч хүний эрхийг хөхиүлэн дэмжих, хамгаалах чиглэлээр сүүлийн таваас доошгүй жил эрхэлсэн ажлыг хамгийн сүүлийнхээс нь эхлэн он дарааллаар бичиж, тодорхойлно. Үүнд дараах мэдээллийг бичнэ: -албан тушаалын нэр, ажлын газрын хаяг, ажилласан хугацаа; -ажлын байрны тодорхойлолт;-удирдах албан тушаалтны нэр, холбоо барих мэдээлэл; -хамтран ажиллаж байсан болон өөрийн удирдлагад ажиллаж байсан таваас доошгүй хүний нэр, холбоо барих мэдээлэл. |  |
| **11** | **Хүний эрхийг хүндэлж, дээдэлдэг байдал**Хүсэлт гаргагчийн хүний эрхийн мэдлэг, чадвар, хүний эрхийг хүндэтгэж, дээдэлдэг гэдгийг нотлон харуулах хамгийн чухал 10 үйл ажиллагааг сүүлийнхээс нь эхлэн он дарааллаар бичиж, тодорхойлно. Үүнд дараах мэдээллийг бичнэ: -үйл ажиллагааны нэр, эрхэлсэн газар, хугацаа; -үйл ажиллагааны гол агуулга; -үйл ажиллагааны үр дүн, түүний жишээ; -үйл ажиллагааг удирдсан албан тушаалтны нэр, холбоо барих мэдээлэл; -хамтран ажиллаж байсан болон өөрийн удирдлагад ажиллаж байсан таваас доошгүй хүний нэр, холбоо барих мэдээлэл;-хэвлэгдсэн бол эх сурвалжийн ишлэл, түүний хуулбар. |  |
| **12** | **Эрүүгийн хэрэг хянан шийдвэрлэх ажиллагааны туршлагын талаар**Эрүү шүүлтээс урьдчилан сэргийлэх асуудал эрхэлсэн гишүүний албан тушаалд нэр дэвших тухай хүсэлт гаргагч нь эрүүгийн хэрэг хянан шийдвэрлэх ажиллагаанд мөрдөгч, өмгөөлөгч, прокурор, шүүгчээр ажиллаж байсан бол тэдгээрийн сүүлийнхээс нь эхлэн он дарааллаар бичиж, тодорхойлно. Үүнд дараах мэдээллийг бичнэ:-албан тушаалын нэр, ажлын газрын хаяг, ажилласан хугацаа; -ажлын байрны тодорхойлолт;-удирдах албан тушаалтны нэр, холбоо барих мэдээлэл; -хамтран ажиллаж байсан болон өөрийн удирдлагад ажиллаж байсан таваас доошгүй хүний нэр, холбоо барих мэдээлэл**Жич: Энэ зүйл нь Хүний эрхийн Үндэсний Комиссын гишүүнд нэр дэвших тухай хүсэлт гаргагчид хамаарахгүй.** |  |
| **13** | **Мэргэжлийн холбоо, байгууллагын гишүүнчлэлийн талаар**Монголын Хуульчдын холбоо, Монголын Өмгөөлөгчдийн холбоо, хууль зүйн эсхүл хүний эрхийн бусад холбоо, байгууллагад гишүүн бол нэрлэн бичнэ. -Мэргэжлийн холбоо, байгууллагын гишүүн болсон огноог бичнэ. Уг байгууллагын гишүүнчлэлийг түдгэлзүүлж, хүчингүй болгож, дуусгавар болгож байсан бол энэ талаар бичиж, шалтгааныг нь тайлбарлана. -Мэргэжлийн холбоо, байгууллагад эрхэлж байсан албан тушаалын нэр, огноог бичнэ. |  |
| **14** | **Хэвлүүлсэн бүтээл болон олон нийтэд өгсөн мэдээлэл**-Өөрийн боловсруулсан, хянасан ном, өгүүлэл, тайлан, шийдвэр, зөвлөмж зэрэг аливаа хэлбэрээр хэвлүүлсэн материал байгаа бол гарчиг, хэвлэсэн газар, огноог бичнэ. -Өөрийн харьяалагддаг байгууллагын нэрийн өмнөөс бэлдсэн, эсхүл бэлдэхэд оролцсон аливаа хууль тогтоомж, дүрэм, журам, шийдвэр, тайлан, зөвлөмж болон бусад материал байгаа бол түүнийг хэвлэсэн байгууллагын нэр, хаяг, огноо, гол агуулгыг бичнэ. -лекц, илтгэл, нээлтийн үг зэрэг илтгэл, яриа, огноо болон газрыг зааж, энэ талаар олон нийтийн мэдээллийн хэрэгслээр цацагдсан бол энэ тухай бичнэ. Хэрэв таны илтгэл, ярианы хуулбарыг хийх боломжгүй бол түүнийг зохион байгуулсан байгууллагын нэр, хаяг, илтгэл, ярианы огноо, товч агуулгыг бичнэ. -хэвлэл, мэдээллийн хэрэгсэлд өгсөн ярилцлагыг хамгийн сүүлийнхээс нь эхлэн жагсааж бичнэ. Ярилцлагуудын огноог зааж, боломжтой бол ярилцлагын тэмдэглэл, дүрс бичлэгээс хуулбарлан өгнө. **Жич:** Дээр дурдсан материал тус бүр хоёр хувийг хавсаргана. |  |

--- оОо ---

Монгол Улсын Их Хурлын Хууль зүйн байнгын хорооны 2020 оны .... дугаар тогтоолын гуравдугаар хавсралт

**СОНГОН ШАЛГАРУУЛАЛТАД ОРОЛЦОГЧИЙН ТАЛААР ИЛТГЭГЧ ГИШҮҮНИЙ**

 **ТАЙЛАНГИЙН ЗАГВАР**

 (Ажлын хэрэгцээнд хэрэглэнэ)

Хүний эрхийн Үндэсний Комиссын болон эрүү шүүлтээс урьдчилан сэргийлэх асуудал эрхэлсэн гишүүнийг сонгон шалгаруулах журмын 8.2-т заасны дагуу Ажлын хэсгийн илтгэгч гишүүн нь өөрт хуваарилагдсан оролцогчийн талаар тайлан бичихэд энэхүү загварыг ашиглана. Оролцогчийн талаар доор дурдсан мэдээллийг агуулсан дэлгэрэнгүй бичмэл тайланг ажлын хэсэгт танилцуулна.

|  |  |
| --- | --- |
| **Д/д** | **Шалгуур үзүүлэлт** |
| **1** | **Оролцогчийн нэр, хаяг, төрсөн огноо, нэр дэвших тухай хүсэлт гаргасан албан тушаал** |
| **2** | **Боловсрол**Төгссөн их, дээд сургууль, коллеж, боловсролын зэрэг, төгссөн огноогоор жагсаана. |
| **3** | **Эрх зүйч мэргэжлээр эрхэлсэн ажил** Эрх зүйч мэргэжлийн ажлыг жагсааж, товч тодорхойлолт, огноог бичнэ. |
| **4** | **Ёс зүй**Сахилгын шийтгэл хүлээсэн, эсхүл улс төрийн албан тушаал болон улс төрийн намын удирдах албан тушаал эрхэлсэн бол жагсааж, товч тодорхойлолт, огноог бичнэ. Мөн, оролцогчийн хараат бус, өндөр ёс зүйтэй байх шаардлагыг хангасан эсэх талаарх бусад мэдээллийг оруулна. |
| **5** | **Хууль зүйн өндөр мэдлэг, чадвар** Хүсэлт гарагчийг хууль зүйн өндөр мэдлэг, чадвартай гэдгийг нотлох харуулсан мэргэжлийн үйл ажиллагаа байгаа бол түүнийг хамгийн сүүлийнхээс нь эхлэн он дарааллаар жагсааж, товч тодорхойлолт, огноог бичнэ. |
| **6** | **Хүний эрхийг хөхиүлэн дэмжих, хамгаалах ажил**Хүсэлт гарагчийн хүний эрхийг хөхиүлэн дэмжих, хамгаалах чиглэлээр сүүлийн таваас доошгүй жил эрхэлсэн ажлыг жагсааж, товч тодорхойлолт, огноог бичнэ. |
| **7** | **Хүний эрхийг хүндэлж, дээдэлдэг байдал**Хүсэлт гаргагчийн хүний эрхийн мэдлэг, чадвар, хүний эрхийг хүндэтгэж, дээдэлдэг гэдгийг нотлох харуулсан үйл ажиллагаа байгаа бол түүнийг жагсааж, товч тодорхойлолт, огноог бичнэ. |
| **8** | **Эрүүгийн хэрэг хянан шийдвэрлэх ажиллагааны туршлага**Эрүү шүүлтээс урьдчилан сэргийлэх асуудал эрхэлсэн гишүүний албан тушаалд нэр дэвших тухай хүсэлт гаргагчийн эрүүгийн хэрэг хянан шийдвэрлэх ажиллагаатай холбоотой эрхэлсэн ажлыг жагсааж, товч тодорхойлолт, огноог бичнэ. |
| **9** | **Мэргэжлийн холбоо, байгууллагын гишүүнчлэл**Мэргэжлийн холбоо, хууль зүйн эсхүл хүний эрхийн бусад байгууллагын гишүүнчлэл, товч тодорхойлолт, огноог бичнэ. |
| **10** | **Хэвлүүлсэн бүтээл болон олон нийтэд өгсөн мэдээлэл**Оролцогчийн хэвлүүлсэн бүтээл болон олон нийтэд өгсөн мэдээллийн товч тодорхойлолтыг бичиж, оролцогчийн бичлэгийн хэв маяг, ойлгомжтой байдал, хууль зүйн дүн шинжилгээ хийх чадвар зэргийг үнэлнэ. Оролцогчоос өгсөн, хэвлэл мэдээллийн хэрэгсэл, бусад эх сурвалжаас цуглуулсан хэвлэмэл материалын хуулбарыг хавсаргана. |
| **11** | **Хэвлэл мэдээлэл**Цахим хуудас, сонин болон бусад хэвлэлд оролцогчийн талаар хэрхэн бичсэн талаар судалсан дүн шинжилгээг товч бичнэ. |
| **12** | **Оролцогчийн талаар ярилцлага өгсөн хүмүүс**Холбоо барьсан бүх хүмүүсийн талаар мэдээлнэ. Оролцогчийн удирдах албан тушаалтан, хамтран ажиллаж байсан болон удирдлагад нь ажиллаж байсан, мөн анкетад дурдсан бусад хүмүүстэй боломжит хэмжээнд холбоо барьсан байна. |
| **13** | **Оролцогчийн талаарх ярилцлагын товчлол**Оролцогчийн хууль зүйн мэдлэг, чадвар, мэргэжлийн ёс зүй, зан төлөв, хүний эрхийн мэдрэмж, туршлага, хандлагын талаар хүмүүстэй хийсэн ярилцлагын товч агуулгыг бичнэ. Үүнд ярилцлага өгөгчийн нэр, ажил, албан тушаал болон оролцогчийн талаар өгсөн эерэг, сөрөг бүх мэдээллийг багтаана. Оролцогчийн хууль зүйн мэдлэг, дүн шинжилгээ хийх, үндэслэл гаргах, шийдвэр гаргах чадвар зэргийн талаар ярилцагчаас асуусан байна. Хэрэв сөрөг мэдээлэл өгсөн бол тухайн мэдээллийг мэдэх бусад хүн, эх сурвалжийг нэрлэхийг ярилцагчаас хүснэ. Сөрөг мэдээлэл дээр хяналтын ярилцлага, судалгааг нэмж хийнэ. Сөрөг мэдээллийн талаар оролцогчтой ганцаарчлан ярилцах бөгөөд уг ярилцлагын товчлолыг багтаана. |
| **14** | **Оролцогчтой хийсэн ярилцлагын товчлол**Оролцогчтой хийсэн ярилцлагын гол агуулгыг бүрэн бичнэ. Энд ярилцсан бүх асуудал, илтгэгч гишүүний сэтгэгдэл, бусад этгээдтэй хийсэн ярилцлагын үед хүлээн авсан сөрөг мэдээлэлд оролцогчийн өгсөн хариу тайлбар болон бусад холбогдох асуудлыг багтаана. |
| **15** | **Дүгнэлт ба санал**Илтгэгч гишүүн нь оролцогчийг үнэлэх явцад цуглуулсан бүх мэдээлэлд хийсэн дүгнэлтийг танилцуулж, дараах гурван үнэлгээний аль нэгийг сонгох саналаа бичнэ: -гишүүнд нэр дэвшүүлэхийг бүрэн дэмжинэ; -гишүүнд нэр дэвшүүлэхийг дэмжинэ; -гишүүнд нэр дэвшүүлэхийг дэмжихгүй.Энэ санал нь илтгэгч гишүүний нарийвчлан гаргасан үндэслэлд тулгуурласан, оролцогчийн хэвлэмэл материал, ярилцлагыг шинжилж дүгнэсэн, хууль зүйн болон хүний эрхийн мэдлэг, ур чадвар, ёс зүй, зан төлөвт хийсэн дүн шинжилгээг тусгана. |

**Хавсралт: тайлан гаргахад тулгуурласан баримт**

-Оролцогчийн анкет;

-Хэвлүүлсэн бүтээл болон олон нийтэд өгсөн мэдээллийн хуулбар;

-Бусад холбогдох баримт.

--- оОо ---